Lav et referat af nedenstående tekst:

Tekst:
Kort efter kl. 19 fredag aften lykkedes det kunder og personale at overmande en røver under et røveri i Dagli' Brugsen i Skovsgaard nær Brovst. Vidner forklarede TV2/Nords reporter på stedet, at en ung ekspedient så røveren gå rundt bagerst i butikken og tage en nylonstrømpe over hovedet. Ekspedienten ringede til sin far, som ilede til butikken. Imens truede røveren butikspersonalet med et stykke værktøj. Ekspedientens far overmandede sammen med andre kunder den unge røver, mens butikspersonalet tilkaldte politiet. Den unge røver blev fastholdt i vindfanget forrest i butikken indtil politiet nåede frem og lagde ham i håndjern. - Han er dæleme stærk, så det var noget af en opgave at holde ham nede, grinede faderen til ekspedienten, mens han drak en velfortjent belønningsøl udenfor butikken. - Ja man bliver jo helt tørstig af sådan en boksekamp, forklarede han til TV2/Nords reporter. Ifølge vidnerne var der tale om en 19-årig mand, som er kendt i lokalområdet. Den oplysning er siden blevet bekræftet af vagtchef ved Nordjyllands Politi Poul Badsberg. Politiet vil nu undersøge om den unge mand er identisk med den røver som forleden røvede en tankstation i Fjerritslev og en Fakta-butik i Brovst. Her blev der også anvendt værktøj ved røverierne.

Referat:
Butikspersonale og kunder overmandede ung røver i Skovsgaard.